ΓΡΑΠΤΗ ΕΡΩΤΗΣΗ E-1451/01

υποβολή: Alexandros Alavanos (GUE/NGL) προς την Επιτροπή

(17 Μαΐου 2001)

Θέμα: Οδική μεταφορά επικίνδυνων εμπορευμάτων

Στην Ελλάδα, σύμφωνα με δημοσιεύματα εφημερίδων ο νόμος για τις οδικές μεταφορές επικίνδυνων εμπορευμάτων παρ' όλο που τέθηκε σε ισχύ πριν από ένα χρόνο παραβιάζεται από μεγάλο αριθμό επιχειρήσεων παραγωγής και διακίνησης χημικών προϊόντων, με αποτέλεσμα να διακινούνται στους δρόμους επικίνδυνα φορτία χωρίς τις απαραίτητες ειδικές επισημάνσεις και συχνά χωρίς μέτρα ασφαλείας.

Οι λόγοι που αναφέρονται γι αυτές τις δυσλειτουργίες είναι:

- το μικρό οικονομικό μέγεθος των περισσότερων εταιρειών που διακινούν εμπορεύματα δεν τους επιτρέπει να είναι στελεχωμένες με το απαραίτητο επιστημονικό προσωπικό (χημικούς) αξιολόγησης των εμπορευμάτων,

- η ελλιπής γνώση των αστυνομικών οργάνων στις επικίνδυνες ουσίες, και

- η καθυστέρηση κατάρτισης του προσωπικού του Εθνικού Κέντρου χημικών προϊόντων που θα συντελέσει στην διενέργεια συστηματικότερων ελέγχων.

Προβλέπονται βοηθητικά μέτρα για την ενίσχυση των μεταφορέων στην προσαρμογή τους στις νέες συνθήκες, για την εκπαίδευση των αστυνομικών οργάνων με τις απαιτούμενες ειδικές γνώσεις και για την ενίσχυση του Γενικού Χημείου του Κράτους στο έργο της αναγνώρισης, κατάταξης, ταξινόμησης και καταγραφής των οδικώς μετακινούμενων επικίνδυνων εμπορευμάτων;

Απάντηση της κας de Palacio εξ ονόματος της Επιτροπής

(23 Ιουλίου 2001)

Οι οδικές μεταφορές επικίνδυνων εμπορευμάτων στην Κοινότητα διέπονται από την οδηγία 94/55/ΕΚ του Συμβουλίου της 21ης Νοεμβρίου 1994 για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων(1), όπως τροποποιήθηκε, η οποία καθιέρωνε εναρμονισμένους κανόνες για τη μεταφορά επικίνδυνων εμπορευμάτων μεταξύ των κρατών μελών καθώς και για τις μεταφορές στο εσωτερικό των κρατών μελών.

Στο πλαίσιο της οδηγίας 94/55/ΕΚ, και προκειμένου να βελτιωθεί περαιτέρω το επίπεδο ασφάλειας κατά τις μεταφορές επικίνδυνων εμπορευμάτων και να εξασφαλιστεί η διενέργεια επαρκών ελέγχων με εναρμονισμένο τρόπο, στις 6 Οκτωβρίου 1995 εκδόθηκε από το Συμβούλιο η οδηγία 95/50/ΕΚ σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων(2).

Επιπλέον, σημαντικό ρόλο για την ασφάλεια των μεταφορών επικίνδυνων εμπορευμάτων έχουν οι σύμβουλοι ασφάλειας, οι οποίοι ορίζονται κατά την έννοια των διατάξεων της οδηγίας 96/35/ΕΚ του Συμβουλίου της 3ης Ιουνίου 1996 σχετικά με το διορισμό και την επαγγελματική κατάρτιση συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων(3).

Στην Ελλάδα δενπήρχε πριν από την κοινοτική άλλη νομοθεσία η οποία να διείπε τις μεταφορές επικίνδυνων εμπορευμάτων. Το όλο νομοθετικό πλαίσιο μεταφορών επικίνδυνων εμπορευμάτων εισήχθη στην Ελλάδα με καθυστερήσεις, έχουν μάλιστα κινηθεί εναντίον της διαδικασίες παραβάσεων. Σήμερα έχει τεθεί σε ισχύ το μεγαλύτερο μέρος της νομοθεσίας, η οποία και εφαρμόζεται στην πράξη.

Η Επιτροπή γνωρίζει πολύ καλά ότι το ζήτημα της νομοθεσίας και της εφαρμογής της είναι πολύπλοκο, ότι προς τούτο απαιτούνται πόροι, αλλά και ότι είναι ζήτημα που αφορά τα ίδια τα κράτη μέλη. Στην πραγματικότητα δενπάρχουν δυνατότητες για τέτοιου τύπου ειδικές δράσεις/βοηθητικά μέτρα στα περιορισμένα πλαίσια του προϋπολογισμού ασφάλειας των μεταφορών.

Η Επιτροπή είναι άλλωστε απολύτως βέβαιη ότι μετά την πρόσφατη ενεργοποίηση της οδηγίας 95/50/ΕΚ για τους ελέγχους των οδικών μεταφορών(4) και της οδηγίας 96/35/ΕΚ για τους συμβούλους ασφάλειας(5) και τα συναφή πρακτικά μέτρα, η κατάσταση θα βελτιωθεί σύντομα.

(1) ΕΕ L 319 της 12.12.1994.

(2) ΕΕ L 249 της 17.10.1995.

(3) ΕΕ L 145 της 19.6.1996, όπως συμπληρώθηκε με την οδηγία 2000/18/ΕΚ του Ευρωπαϊκού Κοινοβουλίου και του Συμβουλίου της 17ης Απριλίου 2000 για τις ελάχιστες απαιτήσεις που εφαρμόζονται στις εξετάσεις τωνποψήφιων συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων (ΕΕ L 118 της 19.5.2000).

(4) Προεδρικό Διάταγμα αριθμός 256/99, ΦΕΚ Α αριθμός 209 της 11.10.1999.

(5) Κοινή Υπουργική Απόφαση με αριθ. 64834-5491 - Προσαρμογή της Ελληνικής Νομοθεσίας προς τις διατάξεις της Οδηγίας 96/35/ΕΚ του Συμβουλίου της 3ης Αυγούστου 1996 σχετικά με το διορισμό και την επαγγελματική κατάρτιση συμβούλων ασφαλείας για την οδική, σιδηροδρομική και πλωτή μεταφορά επικινδύνων εμπορευμάτων και της Οδηγίας 2000/18/ΕΚ της 17ης Απριλίου 2000 για τις ελάχιστες απαιτήσεις που εφαρμόζονται στις εξετάσειςποψηφίων συμβούλων ασφαλείας, 13.10.2000.